ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

จีสตีล ตั้งผู้สอบบัญชีพิเศษ
นายริวโซ โอกิโน กรรมการ บริษัท จี สตีล (GSTEEL) เปิดเผยว่า ได้แต่งตั้งบริษัท เคพีเอ็มจี ภูมิไชย สอบบัญชี นำโดย Mr. Bob Ellis เป็นผู้สอบบัญชีตรวจสอบเป็นกรณีพิเศษ (Special Audit) ตามที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) สั่งให้บริษัทจัดให้มีผู้สอบบัญชีตรวจสอบเป็นกรณีพิเศษ สำหรับงบการเงินไตรมาส 3/2552 และบริษัทได้ขอขยายเวลาในการนำส่งรายงานผลการตรวจสอบออกไปจนถึงวันที่ 7 เม.ย. 2553 
ส่วนงบการเงินประจำปี 2552 สิ้นสุดวันที่ 31 ธ.ค. 2552 ที่ผู้สอบบัญชีรายได้จัดทำ คาดว่าจะส่งได้ภายในกำหนดวันที่ 2 มี.ค. 2553 
แนเชอรัล พาร์ค ขาดทุนลดลง
บริษัท แนเชอรัล พาร์ค (NPARK) รายงานผลประกอบการงวด 1 ปี 2552 ขาดทุนสุทธิ 495.83 ล้านบาท ขาดทุนต่อหุ้น 0.011 บาท ขาดทุนลดลง 1,306 ล้านบาท หรือ 72.48% จากช่วงเดียวกันปี 2551 ซึ่งขาดทุนสุทธิ 1,801.84 ล้านบาท ขาดทุนต่อหุ้น 0.159 บาท 
S 2 ปันผล 0.25 บาท
บริษัท เซาท์เทิร์นสตีล (S 2) แจ้งมติคณะกรรมการบริษัทให้จ่ายเงินปันผล สำหรับผลดำเนินงานปี 2552 หุ้นละ 0.25 บาท รวมเป็นเงิน 50 ล้านบาท กำหนดจ่ายวันที่ 4 พ.ค. 2553 
โกมล จึงรุ่งเรืองกิจ เก็บ CENW 1 สัดส่วน 6% 
นายโกมล จึงรุ่งเรืองกิจ รายงานว่า วันที่ 18 ก.พ. ได้มา CENW 1 (ใบสำคัญแสดงสิทธิบริษัท แคปปิทอล เอ็นจิเนียริ่ง เน็ตเวิร์ค) สัดส่วน 1.54% รวมถือ 6.04% 
นายวิรัตน์ อุดมสินวัฒนา หรือเสี่ยวิลลี่ นักลงทุนรายใหญ่ รายงานว่า วันที่ 26 ม.ค. ที่ผ่านมา ได้มีหลักทรัพย์แปลงสภาพ (PR 124W 1) จำนวน 0.26% ของสิทธิออกเสียงทั้งหมด รวมถือ PR 124W 1 ทั้งหมด 50.15% ของสิทธิออกเสียงทั้งหมดของกิจการ หลังจากนั้นวันที่ 27 ได้ขาย PR 124 สัดส่วน 0.15% คงเหลือหุ้น 39.91%